cyanic-selkie/wikianc huggingface dataset:
Husleieloven
Tidsubestemte (oppsigelige) leieavtaler
En tidsubestemt leieavtale kan begge parter si opp og for leiers oppsigelse gjelder det ingen spesielle regler. Det kreves ikke skriftlighet og oppsigelsen binder utleieren når den er kommet frem til ham. Når oppsigelsen er gitt, er leieren pliktig til å betale leien ut oppsigelsestiden og til å tilbakelevere husrommet i samme stand som da han overtok med unntak av normal slitasje som ikke hører til leiers vedlikeholdsplikt. Hvor lang oppsigelsestiden er, avhenger av hva som er avtalt, og er det ikke avtalt noe om dette, følger fristene av husl. § 9-6 at den er tre måneder pluss tiden frem til neste månedsskifte. For utleiers oppsigelse er det strengere krav slik at en utleier ikke kan si opp leieren uten videre. For det første må utleieren ha en saklig grunn for å si opp. Dernest må oppsigelsen være skriftlig og fylle bestemte formkrav, blant annet skal den opplyse om at leieren har rett til å protestere. Gjør den ikke det, er den ikke gyldig. Bruker leieren sin rett til å protestere, kan utleieren bringe konflikten inn for retten som skal overprøve oppsigelsen. Den skal settes til side hvis den ikke er saklig begrunnet eller hvis den – etter en interesseavveining – vil virke urimelig overfor leieren.
Kjell Hovda
Kjell Hovda (født 27. oktober 1945 i Veggli) er en norsk tidligere skiskytter, trener og sportskommentator. Hovda var med på stafettlagene som tok sølv i VM i 1973 og bronse i 1974. Han deltok i vinter-OL for Norge i 1976, med 18.-plass på 20 km og 5.-plass i stafetten.
Chilton County
Chilton Countys totale areal er 1,815 km² hvorav 15 km² er vann. I 2000 hadde fylket 39,593 innbyggere. Administrasjonssenteret ligger i byen Clanton.
Fylket ble etablert i 1868, da som Baker County. Det fikk sitt nåværende navn i 1874 og er oppkalt etter William Parish Chilton som var kongressmann i Amerikas konfødererte stater.
Kjell Hovda
Etter hans aktive karriere var han trener for skiskytterlandslaget i perioden 1976–1980, og han var en periode også ekspertkommentator for NRK.
Tarucus
Tarucus er en slekt av blåvingene. De er sommerfugler i gruppen glansvinger.
Utseende
Små, spraglete blåvinger, bakvingen med en kort stjert. Hannenes overside er blå med en litt perlemorsaktig glans, hunnene er brunspraglete med enkelte blåskimrende felter. Undersiden er hvit med brune tverrstriper.
Levevis
Larvene lever på ulike planter, men særlig på slekten Zizyphus (Rhamnaceae). I alle fall noen av artene er knyttet til maur i slekten Crematogaster.
Utbredelse
Slekten er først og fremst utbredt i Afrika og det sørlige Asia, men to vidt utbredte arter forekommer også i Sør-Europa.
Den nordatlantiske laksekonvensjonen
Gjennom konvensjonen ble en stor vernesone med forbud mot systematisk fiske etter laks opprettet. Sonen omfatter de fleste områder 12 nautiske mil fra kysten.
Skye terrier
Skye terrier (FCI #072) er en lavbeint terriervariant som har eksistert over flere hundre år på De britiske øyene, hvor den har sitt opprinnelige opphav på øya Skye i Hebridene. Den fikk mye av sitt nåværende utseende gjennom avl under Victoriatidens England. Rasen var da en populær hund ved hoffet og beholdt en viss popularitet i sitt hjemland utover første tiden av 1900 – tallet. Utenfor Englands grenser har den imidlertid aldri slått særlig an, og nå regnes rasen som en av de mest utrydningstruede britiske hunderasene. Antall fødte valper hvert år er svært lave i hjemlandet Storbritannia og ifølge den britiske kennelklubben kan rasen dø ut om få tiår hvis ikke populariteten og avlen øker.
Utseende
Skye terrier er en særpreget hunderase som vekker oppsikt hos tilskuere, spesielt en voksen hund i full pels og i god utstillingskondisjon. Pelsen dekker hele hunden og går ned til bakken. Hunden har også pels foran øynene. Pelsen når ikke sin fulle lengde før hunden er rundt 3 år gammel. Selv om Skyen bare er ca. 25 cm i skulderhøyde, gir den inntrykk av å være stor. Den er over 1 meter lang, og har et stort kraftig hode og store oppadstående ører. Kraftig bygget kropp og kraftig nakke. Vekt ca. 12 kg. Pelsen er lang hard og rett, med underull. Alle farger er tillatt, dog er mørk eller lys blågrå mest vanlig. Skye terrier finnes også i en sjelden variant med hengende ører.
Temperament
Skye terrier er en spesiell hund med et spesielt temperament. Rasen er kjent for sin trofasthet overfor sine nære, men kan være tilsvarende reservert overfor fremmede. Det sies at Skyen selv bør ta initiativet for å hilse på nye mennesker, og at når den først er blitt kjent, er den en sann venn. Sosialisering i hundens eget tempo er svært viktig, og at valpen utsettes for ulike situasjoner tidlig. Skyeterrieren er kanskje derfor ikke en ideell nybegynnerhund, og ingen hund for dem som kanskje vurderer en labrador eller golden retriever. Når det er sagt, er rasens trofasthet og tålmodighet noe av det som gjør at den har sine lidenskapelige tilhengere.
Skye terrieren er glad, våken, rolig og verdig. Den vil ikke tolerere noe provokasjon fra hverken dyr eller mennesker. Den er svært intelligent og kan nok virke sta, så den trenger en tydelig leder som ikke er hardhent eller høylytt. Rolig konsekvenshet er nok stikkordet for en veltilpasset skye. Man eier aldri sin skye, men man kan gjøre seg fortjent til dens respekt. Og da har man en sann trofast venn hele livet.
Og som den engelske skye terrier klubben hadde som motto for sin rase: Do not mess with me.
Stell og pleie
Skye terriere trenger å børstes og kammes et par ganger i uken, ellers er ikke pelsarbeidet så uoverkommelig som man skulle tro. Det er viktig å lære sin skye-valp at pelsstell er en rutine. En voksen hund bør bades av og til, men ikke så ofte at det påvirker pelsstrukturen som blant annet beskytter mot ulike værforhold. Den bør fønes tørr. Utstillingshunder behøver mer oppfølging med tanke på pelsarbeid. Negler, poter, øyne og ører må også sjekkes jevnlig, sammen med tannstell, noe som gjelder de fleste raser.
Mischa Barton
Mischa Barton (født 24. januar 1986) er en britisk skuespiller og tidligere modell. Hun er kjent for sin rolle som Marissa Cooper i TV-serien The O.C.
Biografi
Barton ble født i Hammersmith i London. Hun har engelsk far, Paul Marsden Barton, og irsk mor, Nuala Quinn. Barton flyttet til New York City i en alder av fire år, og gitt amerikansk statsborgerskap i Los Angeles den 3. februar 2006. Hun har fortsatt status som britisk statsborger. Hun har sterke bånd til England, da hennes eldre søster, Zoe Barton, jobber som advokat i London. Hennes yngre søster, Hania Barton, studerer for øyeblikket i Los Angeles. Barton gikk ut av «Professional Children's School» i Manhattan i 2004, og tok undervisning på «Royal Academy of Dramatic Art» høsten 2006. I slutten av desember 2007 ble hun arrestert av politiet i Hollywood etter at hun ble stanset for fyllekjøring og besittelse av narkotika. Hun ble løslatt mot en kausjon på om lag 55 000 kroner.
Mischa Barton hadde også en liten rolle i filmen Den sjette sansen som den lille jenta som hadde vært syk i to år før hun døde av at moren hennes holdt henne syk.
Weifang
Weifang (kinesisk: 潍坊, pinyin: Wéifāng) er en by på prefekturnivå i provinsen Shandong ved Kinas kyst mot Gulehavet. Befolkningen anslås (2001) til 8,5 mill. innbyggere.
Mischa Barton
Biografi
I dramaserien The Beautiful Life spilte Barton rollen som Sonja Stone.
Weifang
Historie
Weifang hadde bosetting allerede 5000 år før Kristus. Under Xia- og Shang-dynastiene hadde lokale konger området som len. Under «Vår- og høst-perioden» (770-476 f.Kr.) og «Krigerstatenes periode» (475-221 f.Kr.) var Weifang del av statene Qi og Lu. Qingzhou av Weifang var også en by av stor militærhistorisk betydning.
Denne lange historien har satt sine spor i Weifang: Ruiner, eldgammel arkitektur, litoglyffer, gamle statuer.
Etter Qing-dynastiets Qianlong-år har Weifang gjaldt som et nordlig motstykke til Suzhou hva gjelder håndverkerkunst og brukskunst.
Drager
Weifang er kjent for håndlagede og maskinelt produserte drager. Weifang er også Kinas største produsent av drager. Hvert år arrangeres det her en internasjonal dragefestival.
Jernbane
Jiaojibanen, en jernbanestrekning som løper vest-øst i Shandong mellom Jinan og Qingdao, har stoppested i Weifang.
Qingdao-Taiyuan høyhastighetstog stanser her på sin vei fra Qingdao til Taiyuan.
Vei
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
David McCreery
David McCreery (født 16. september 1957) er en tidligere nordirsk fotballspiller.
Han begynte karrieren i Manchester United. Han debuterte på førstelaget 15. oktober 1974 i en ligakamp mot Portsmouth. I 1977 var han innbytter i FA-cupfinalen mot Liverpool. Han spilte til sammen 110 kamper og scora åtte mål i United før han gikk til Queens Park Rangers i 1979.
I 1981 signerte han for den amerikanske klubben Tulsa Roughnecks hvor han spilte i sommersesongen i både 1981 og 1982. I 1982 ble han spiller for Newcastle United, hvor han rykka opp i 1983/84-sesongen. Han hadde senere korte opphold i Heart of Midlothian og Hartlepool United.
Senere ble han manager i Carlisle United og Hartlepool. Hans største suksess i Carlisle var da klubben nådde playoff-semifinale i sesongen 1993/94, men Wycombe Wanderers ble for sterke. Han var også en sesong manager i Hartlepool.
Scottish Football League
Scottish Football League var den nest øverste fotballigaen i Skottland, etter Scottish Premier League. Ligaen besto av 1. divisjon (Scottish First Division), 2. divisjon (Scottish Second Division) og 3. divisjon (Scottish Third Division). Fram til Scottish Premier League ble dannet i 1998 var Scottish Football League den øverste fotballigaen i landet.
I juli ble Scottish Premier League og Scottish Football League slått sammen til Scottish Professional Football League.
Fram til Scottish Premier League ble dannet, var Scottish Football League dominert av Glasgow-klubbene Celtic og Rangers. De to klubbene dominerer fremdeles Scottish Premier League.
Historie
Ligaen ble opprettet i 1890. De opprinnelige 11 medlemmene var Abercorn, Cambuslang, Celtic, Cowlairs, Dumbarton, Heart of Midlothian, Rangers, Renton, St. Mirren, Third Lanark og Vale of Leven.
Celtic og Rangers har aldri rykket ned fra øverste divisjon i ligasystemet. Heart of Midlothian og St. Mirren spiller også i dag i øverste divisjon. Dumbarton spiller i Third Division (nivå 4 i ligasystemet). De andre klubbene er enten nedlagt eller ute av ligaen.
I motsetning til engelske The Football League var den skotske ligaen fra starten av en amatørliga. Først i 1893 valgte den skotske ligaen å tillate betaling av spillere. I mellomtiden hadde Renton blitt kastet ut av ligaen alt etter fem kamper den første sesongen, for å ha spilt en vennskapskamp mot Edinburgh Saints. Saints var i praksis klubben St. Bernard's, som hadde blitt diskvalifisert fra den skotske FA-cupen tidligere samme sesong for «skjult profesjonalisme». Både Renton og Edinburgh Saints ble suspendert fra det skotske fotballforbundet, men Renton ble tatt inn igjen i ligaen året etter. Celtic, Third Lanark og Cowlairs ble trukket 4 poeng som straff for regelbrudd den første sesongen.
Ligaen fikk stor suksess, og i 1893 ble 2. divisjon, Division 2, dannet. Det var ikke noe automatisk system for opp- og nedrykk mellom divisjonene, men flere lag fra 2. divisjon ble etter hvert valgt inn i 1. divisjon, slik at 1. divisjon vokste fra 10 lag i 1893/94 til 20 lag i 1914/15.
Den gamle storklubben Queen's Park, med 8 cupmesterskap på 1870- og 80-tallet (10 i alt), valgte å stå utenfor da ligaen ble dannet i 1890. I 1900 ble de imidlertid med i ligaen, og ble valgt direkte inn i 1. divisjon. Da var imidlertid klubbens storhetstid over, og de er i dag det eneste amatørlaget i ligaen.
Engelske The Football League innstilte aktiviteten under 1. verdenskrig, men den skotske ligaen holdt det gående, om enn på et lavere nivå enn i årene før krigen. Imidlertid ble 2. divisjon lagt på is i 1915. Først i 1921 ble 2. divisjon startet opp igjen, da med automatisk system for opp- og nedrykk mellom divisjonene. I 1923 ble ligaen utvidet til tre divisjoner. 3. divisjon varte imidlertid bare til våren 1926 før den kollapset fordi flere av klubbene ikke hadde økonomi til å fullføre sesongen.
Da ligaen startet opp igjen høsten 1946, het divisjonene Division A og Division B, foruten en ny 3. divisjon, Division C. Denne divisjonen besto av en blanding av førstelag og andrelag fra de to øverste divisjonene, og ble i mindre grad regnet som en offisiell del av ligaen. Division C ble utvidet til to regionale avdelinger i 1949, men da andrelagene trakk seg ut i 1955, gikk ligaen tilbake til ordningen med to divisjoner. De gjenværende førstelagene fra Division C ble valgt inn i Division B. Året etter skiftet divisjonene navn tilbake til Division 1 og Division 2.
Den neste omstruktureringen av ligaen kom i 1975, da de to divisjonene ble omgjort til tre divisjoner. Med færre lag i hver divisjon ble det oftere kamper mellom storklubbene, og håpet var at dette ville øke tilskuerinteressen og inntektene. Divisjonene ble nå kalt Premier Division, First Division og Second Division.
I 1994 ble antallet divisjoner på nytt øket, og tre divisjoner ble til fire. Scottish Premier League ble dannet i 1998, og erstattet Premier Division.
I 2008/09 har Scottish Premier League 12 lag, mens Scottish Football League har 30, 10 i hver av de tre divisjonene. Vinneren av First Division rykker opp og erstatter det dårligste laget i Premier League, så sant de tilfredsstiller Premier Leagues krav til stadionfasiliteter.
Det finnes ikke noe system for opp- og nedrykk mellom Scottish Football League og de halvprofesjonelle, regionale ligaene under. Det siste laget som ble valgt inn i Scottish Football League fra ligaene under var Annan Athletic i 2008.
I januar 2013 kom klubbene i skotsk fotball i stedet fram til et nytt alternativ for de 42 lagene i Scottish Premier League og Scottish Football League med tre divisjoner, med 12 lag i de to øverste og 18 lag i den nederste (mot dagens 12-10-10-10). Dette forslaget kan bli innført allerede fra den følgende sesongen om det blir vedtatt.
Trivia
Motsatt spilte den skotske klubben Gretna i mange år i lavere engelske divisjoner, før de til slutt ble valgt inn i Scottish Football League i 2002.
Noen mindre klubber har markert seg spesielt de siste årene:
Ligamestre
Klubbene som har vunnet Scottish Football League til og med sesongen 1997/98. (Se egne artikler for mesterskap i Scottish Premier League og Scottish Premiership)
I den første sesongen, 1890/91, endte Dumbarton og Rangers på samme poengsum. På den tiden brukte man ikke målforskjell eller målgjennomsnitt for å skille mellom lag på samme poengsum, og det ble spilt en playoff-kamp for å avgjøre seriemesterskapet. Kampen endte 2-2, og klubbene ble utropt til delte seriemestre.
Nat Lofthouse
Nathaniel «Nat» Lofthouse (født 27. august 1925 i Bolton, Lancashire, England, død 15. januar 2011 samme sted) var en engelsk fotballspiller som spilte i hele sin karriere for Bolton.
I 1953 ble han kåret til Englands beste spiller av fotballskribentene.
Han spilte til sammen 452 ligakamper og scora 285 mål for Bolton. Han var manager i Bolton mellom 1968 og 1970 og en kortere periode i 1971.
Han spilte også 33 kamper for og scora 30 mål. Det gjør han er en av de spillerne med best målrate på antall kamper på landslaget.
Linyi (Shandong)
Linyi (kinesisk: 临沂 ; pinyin: Línyí) er en by på prefekturnivå i provinsen Shandong i det østlige Kina. Befolkningen anslås (31. desember 2001) til 10,11 millioner innbyggere.
Historie
Linyis historie kan spores tilbake til 400 før Kristus. Herfra stammet Zhuge Liang og Wang Xizhi. I 1972 ble verket Sun Bins Krigskunsten funnet her, tillike med andre klassikere skrevet på bambusstriper.
Våren 1938, under den annen sino-japanske krig, var det heftige kamper i prefekturet.
Administrative enheter
Linyi består av tre bydistrikter og ni fylker:
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 327 løper gjennom området. Den fører Heze i Shandong til Lianyungang i Jiangsu.
Burkina Faso under Sommer-OL 2012
Burkina Faso deltok under Sommer-OL 2012 i London som ble arrangert i perioden 27. juli til 12. august 2012. Fem utøvere, to menn og tre kvinner deltok i tre sporter, judo, svømming og friidrett. Det var åttende gangen Burkina Faso deltok i et OL, første gangen de deltok (1972) het landet Øvre Volta. De vant ikke noen medalje. Judoka Severine Nebie var landets flaggbærer under åpningsseremonien.
Freden i Karlowitz
Freden i Karlowitz (serbisk: Karlovci) var en fredsavtale signert den 26. januar 1699 i Sremski Karlovci (en by i dagens Serbia). Den avslutta den østerriksk-osmanske krigen (1683–1697) der osmanene ble slått i slaget ved Zenta. Det markerte slutten på den osmanske kontrollen i det meste av Sentral-Europa og starten på stagnasjonsfasen, samt at den etablerte Habsburgmonarkiet som den dominerende makten i Sentral- og Sørøst-Europa.
Etter en to måneder lang kongress mellom Det osmanske riket på den ene siden og Den hellige liga, en koalisjon av Det tysk-romerske riket, Det polsk-litauiske samveldet, Republikken Venezia og Peter I av Russland, ble en avtale signert 26. januar 1699. Habsburgmonarkiet fikk kontroll over Donau og erobret store deler av sentral-Ungarn (den osmanske provinsen Egir, provinsen Varad, det meste av provinsen Budin, den nordlige delen av provinsen Temeşvar), samt deler av provinsen Bosnia.
Fyrstedømet Transilvania forble nominelt selvstendig, men var underlagt det direkte styret til østerrikske guvernører.
Venezia fikk det meste av Dalmatia i lag med Morea (Peloponneserhalvøya i Sør-Hellas). Polen fikk tilbake Podolia, mens osmanene fikk beholde Beograd.
Dry lease
Dry lease er et leiearrangement hvor et flyselskap eller en finansinstitusjon (utleier) skaffer et annet flyselskap et fly uten besetning, bakketjenester, forsikring, vedlikehold og drift etc. Utleier krever at leietaker benytter flyet under sin egen driftstillatelse og besørger registrering. Leietaker betaler for den tid flyet benyttes.
Fjerdingen (Oslo)
Fjerdingen er et navn på et tidligere strøk i Oslo. Det var opprinnelig en forstadsbebyggelse nord for Vaterland, som i dag er borte. Her lå fra 1807 noen fattigstuer som ble kalt Fjerdingstuene. Imidlertid har dagens bebyggelse i det samme området ikke fått noe nytt strøksnavn, slik det er med mange mindre områder i sentrumsranden (ytterkant av sentrum). Navnet Fjerdingen brukes fremdeles i dokumenter, men er lite kjent og brukt blant befolkningen i byen.
Dry lease
Et typisk «dry lease»-forhold varer vanligvis fra to år og oppover. Det leide flyet blir vanligvis malt som leietagers egne fly, og fremstår utad som selskapets eget.
Fjerdingen (Oslo)
Fjerdingen avgrenses av Brugata og Lilletorget i sør (noen vil regne bebyggelsen langs nordsiden av Brugata til Vaterland), Storgata i vest, og Akerselva i øst og nord og av strøkene Vaterland i sør, Hausmannsområdet i vest, Tøyen i nord og øst, og Grønland i sørøst. Fjerdingen er det nordøstligste sentrum av Oslo, og ligger i Bydel Grünerløkka.
Dry lease
De to største aktører i dette markedet er International Lease Finance Corporation (ILFC) og GE Capital Aviation Services.
Fjerdingen (Oslo)
Gatene i dagens strøk har navn etter den tidligere bebyggelsen. Christian Krohgs gate het til 1896 Fjerdingens Gade. Slåmotgangen, Nedre Vaskegang og Øvre Vaskegang har alle navn fra 1700 / 1800-tallet.
Ellers går den østligste delen av Hausmanns gate øst-vest gjennom midt i strøket. Av institusjoner og organisasjoner finner man her
Dry lease
I tilfeller hvor utleier holder mannskap og vedlikehold mv. bruker en begrepet wet lease.
Se også
Aircraft lease
Soilwork
Soilwork er et melodisk gothenburg death metal-band som ble dannet i 1995 under navnet Inferior Breed. I 1996 skiftet de navn til Soilwork. De høres ut som en blanding av Gothenburg-metal med power-groove riffs fra slutten av 70-tallet og tidlig 80-tallets britiske og europeiske metal. Likevel har de introdusert elementer fra amerikansk alternative metal på sitt nyeste album.
I 2005 fikk bandet suksess i USA. Albumet Stabbing The Drama kom på 12.-plass på Billboard Heatseeker og 21.-plass på Independent sine albumlister. De spilte på Ozzfest i 2005 sammen med sine landsmenn In Flames.
På turnéen i 2006 brukte de Andrea Holma (eks-Hypocrisy) og andre gitarister for en korttidsperiode. Etter turnéen i USA i 2006 bestemte de seg for å bruke en av gitaristene de hadde brukt i løpet av turnéen. 17. februar 2007, da bandet spilte på House of Metal Festival i Umeå, kunngjorde de at Daniel Antonsson var ny permanent gitarist.
Soilwork gikk i studio igjen i 2007, og albumet Sworn To A Great Divide ble utgitt. Dette ble Soilworks første album uten langtidsmedlem Peter Wichers.
I 2010 kom Soilwork ut med albumet The Panic Broadcast og et samlealbum The Sledgehammer Files. Peter Wichers er nå tilbake i Soilwork og spiller på The Panic Broadcast.
Europaligaen i fotball for menn 2009/10
Europaligaen i fotball for menn 2009/10 er den 39. utgaven av denne europeiske fotballturnering som er arrangert av UEFA. Det er den første sesongen hvor turneringen heter Europaligaen, og tidligere navnet har vært UEFA-cupen. Turneringen foregår i perioden 2. juli 2009 – 12. mai 2010.
Finalen ble spilt på HSH Nordbank Arena i Hamburg, Tyskland 12. mai 2010 mellom Atlético Madrid og Fulham FC. Atlético Madrid vant finalen 2-1 e.e.o
Norske deltagere
Fem norske fotballag deltok i turneringen:
Første kvalifiseringsrunde
I første kvalifiseringsrunde deltok 14 sølvmedaljevinnere fra de nasjonale ligaene som var rangert fra 37-51 (unntatt Liechtenstein), 29 bronsemedaljevinnere fra de nasjonale ligaene som var rangert fra 22-51 (unntatt Liechtenstein) og tre lag deltok på grunn av Fair Play-priser. Det var totalt 46 lag, og de 23 vinnerne over to kamper avanserte til andre kvalifiseringsrunde. Kampene ble trukket 22. juni og spilt 2. juli og 9. juli.
Tredje kvalifiseringsrunde
I tredje kvalifiseringsrunde deltok de 40 vinnerne fra andre kvalifiseringsrunde, 12 cupvinnere fra de nasjonale ligaene som var rangert fra 18-29, 3 sølvmedaljevinnere fra de nasjonale ligaene som var rangert fra 16-18, 6 bronsemedaljevinnere fra de nasjonale ligaene som var rangert fra 10-15, 3 fjerdeplasslag fra de nasjonale ligaene som var rangert fra 7-9, 3 femteplasslag fra de nasjonale ligaene som var rangert fra 4-6 og 3 sjetteplasslag fra de nasjonale ligaene som var rangert fra 1-3. Det var totalt 70 lag, og de 35 vinnerne over to kamper avanserte til playoffrunden. Kampene ble trukket 17. juli og spilt 28.-30. juli og 4.-6. august.
Playoffrunde
I playoffrunden deltok de 35 vinnerne fra tredje kvalifiseringsrunde, 17 cupvinnere fra de nasjonale ligaene som var rangert fra 1-17, 3 bronsemedaljevinnere fra de nasjonale ligaene som var rangert fra 7-9, 3 fjerdeplasslag fra de nasjonale ligaene som var rangert fra 4-6, 3 femteplasslag fra de nasjonale ligaene som var rangert fra 1-3 og de 15 tapende lagene fra mesterligaens tredje kvalifiseringrunde. Det var totalt 76 lag, og de 38 vinnerne over to kamper avanserte til gruppespillet. Kampene ble trukket 7. august og spilt 20. august og 27. august.
Gruppespill
I gruppespillet deltokt de 38 vinnerne fra playoffrunden og de 10 tapende lagene fra mesterligaens playoffrunde. Det var dermed 48 lag og 12 grupper med fire lag i hver. Hvert lag spilte seks kamper, og gruppene ble trukket 28. august. Totalt var det 12 kamper fordelt på seks kampdager, med to kamper som ble spilt hver dag. Kampdagene var 17. september, 1. oktober, 22. oktober, 5. november, 2.-3. desember og 16.-17. desember. De to beste fra hver gruppe gikk videre til 16-delsfinalene.
Storakersvatnet
Storakersvatnet (sørsamisk: Aagkelsjaevrie, umesamisk: Ággalsjávrrie) er en innsjø i Rana kommune i Nordland. Akersvatnet er magasin for Rana kraftverk. Som følge av reguleringen og hevet vannstand, omfatter vannet nå også det tidligere Grunnvatnet. Vannet har en overbefolket røyebestand, og en tynn ørretbestand. Utsetting av ørret har hatt god effekt i Grunnvatn.
Siden 2011 har vannet vært hoveddrikkevannskilde for Mo i Rana med forsteder.
Esandsjøen
Esandsjøen (Essandsjøen, Essand, sørsamisk: Saantenjaevrie) var en innsjø i Sylan i Tydal kommune i Trøndelag. Vannoverflaten lå opprinnelig 723 meter over havet. Esandsjøen ble regulert av Trondheim Energiverk ved at en demning ble bygd i Esna i perioden 1941–1947. Etter at Nesjødammen ble bygd i 1971, ble Esandsjøen en del av Nesjøen. I dag brukes navnet Esandsjøen om den nordlige delen av Nesjøen.
Neddemmingen førte til at viktige kulturminner som karolinergravene fra sommeren 1719 og deler av plantefredningsområdet fra 1917 ble lagt under vann, sammen med reinbeiteområder.
Referanser
Esandsjø
139 (tall)
139 (ett hundre og trettini) er det naturlige tallet som kommer etter 138 og kommer før 140.
139 er et primtall.
139 er et oddetall.
Mount Mitchell
Mount Mitchell (2 037 moh.) er det høyeste fjellet i fjellkjeden Appalachene i USA, det høyeste fjellet øst for Mississippi og det høyeste fjellet i delstaten Nord-Carolina.
Mount Mitchell var det høyeste fjellet i USA fram til Texas ble innlemmet i 1845.
139 (tall)
139 er CXXXIX i romertall.
Mount Mitchell
Oppstigningen til fjellet er enkel i dag ettersom det går bilvei helt til toppen. Parkeringsplassen ligger bare 15 høydemetre lavere enn utsiktsplattformen, og det er kun de siste 400 meterne man må gå til fots på en rampe, tilrettelagt for rullestolbrukere. Hvert år siden 1974 har det vært arrangert sykkelkonkurranse (The Assault on Mount Mitchell) opp til toppen av fjellet. Rittet går fra Spartanburg i Sør-Carolina og er 164 km langt.
Burundi under Sommer-OL 2012
Burundi deltok under Sommer-OL 2012 i London som ble arrangert i perioden 27. juli til 12. august 2012. Seks utøvere, to menn og fire kvinner deltok i tre sporter, friidrett, judo og svømming. Det var femte gangen Burundi deltok i et OL, de vant ikke noen medaljer. Friidrettsutøveren Diane Nukuri var landets flaggbærer under åpningsseremonien
Coosa County
Coosa County er et fylke i den amerikanske delstaten Alabama. Det ligger i de sentrale delene av staten og grenser mot Talladega County i nord, Clay County i nordøst, Tallapoosa County i øst, Elmore County i sør, Chilton County i vest og mot Shelby County i nordvest.
Coosa Countys totale areal er 1 726 km² hvorav 36 km² er vann. I 2000 hadde fylket 12 202 innbyggere og administrasjonssenteret ligger i byen Rockford.
Porsgrunnsposten
Porsgrunnsposten er en lokalavis for Porsgrunn og Bamble i Telemark. Avisen ble grunnlagt i februar 2004, og er eid av Varden A/S. Porsgrunnsposten er en gratisavis som fulldistribueres en dag i uken til husstandene i de to kommunene.
Psykedelisk trance
Psykedelisk trance (også forkortet til «psytrance «eller «psy») er en variant av musikksjangeren trance som utviklet seg på slutten av 1990-tallet. Den er karakterisert av en ofte hardere bassgang, syntetiske rytmer, heftige temporiff samt diverse psykedeliske lyder og melodier.
Psykedelisk trance ble en del av massemarkedet i 1995 da den britiske musikkpressen begynte å rapportere om en eksplosiv økning av goa trance. Siden den gang har sjangeren bredt seg ut og har nå en stor variasjon innen stemning, tempo og stil. Den ligger spekteret av hardcore, undergrunnsenden av ulike trancevarianter. Sjangeren er en etterfølger av goa trance. Det er gjerne disse to musikksjangrene som benyttes på ravefester. Goa fortsetter å utvikle seg ved siden av andre sjangre.
Infected Mushroom fra Israel og Koxbox fra Danmark er noen av gruppene som har utmerket seg innen sjangeren.
Opprinnelse og utvikling
De første hippiene som kom til Goa i India på midten av 1960-tallet ble tiltrukket av stedet av flere årsaker, blant annet strendene, billige leveomkostninger, vennligsinnet lokalbefolkning, den indiske religiøse og åndelige praksis, og lett tilgjengelig indisk cannabis, som fram til midten av 1970-tallet var lovlig.
I løpet av 1970-tallet spilte de første DJ-er i Goa psykedelisk musikk av rockgrupper som The Grateful Dead, Pink Floyd og The Doors. I 1979 ved begynnelsen av den elektroniske dansemusikken, kunne denne musikken stundom bli hørt i Goa form av låter av grupper som Kraftwerk, men det var ikke før i 1983 at DJ-ene Laurent og Fred Disko, tett fulgt av Goa Gil, endret Goa-stilen til elektronisk-industriell musikk og EBM, som strømmet ut av Europa fra musikere som Frontline Assembly, Front 242, Nitzer Ebb as well as Eurobeat. Låtene ble mikset om, sangtekstene ble fjernet, melodiene ble sendt i loop og gjentagelser, og generelt ble lyden på alle vis manipulert før det hele ble presentert som «Goa-miks» til de som danset til musikken.
Ved 1990-1991 lå ikke Goa under radaren for de fleste og ble et yndet mål for de som ønsket å feste. Etter hvert som miljøet ble større og bredere, spredte fester i Goa-stilen som over det meste av verden fra og med 1993. Fester som Pangaea og Megatripolis i Storbritannia bidro til å spre og fremme psykedelisk, elektronisk dansemusikk videre til en rekke land, som Australia, Japan, Tyskland, og andre land.
Zizeeria
Zizeeria er en slekt av blåvingene. De er sommerfugler i gruppen glansvinger.
Tallapoosa County
Tallapoosa County er et fylke i den amerikanske delstaten Alabama. Det ligger i de østlige delene av staten og grenser mot Clay County i nord, Randolph County i nordøst, Chambers County i øst, Lee County i sørøst, Macon County i sør, Elmore County i sørvest og mot Coosa County i vest.
Tallapoosa Countys totale areal er 1 985 km² hvorav 125 km² er vann. I 2000 hadde fylket 41 475 innbyggere. Administrasjonssenteret ligger i byen Dadeville.
Fylket ble etablert i 1832 og har fått sitt navn etter ukjent indianerkilde.
Kvellurveien
Kvellurveien er en 1 km lang vei i Sandved bydel i Sandnes. Den går ut fra Jærveien på Brueland, og fortsetter sør-sørvest. Før hadde den forbindelse til fylkesvei 330 (Hoveveien) via Hovebakken, men den er nå stengt. Etter at den har krysset Storåna, går den parallelt mellom Sandvedparken og Jærbanen. Europavei 39 går over Kvellurveien på bro. Det er anlagt fartshumper på deler av veien. Bebyggelsen i Kvellurveien preges av eneboliger.
Navnet kommer fra Kvelluren, som var et bruk under gården Austrått. Man tror at navnet kan komme av "Kvelduren", som kan ha to tolkninger. Det kan være sammensatt av ordet "lur" og "kveld", altså en lur, det vil si hvile, for dyra som var på kveldsbeite her, eller at dyra spiste "kveldauren" sin, jf. "dugurd", her. En tredje, lokal teori er at navnet kommer fra ordet "kvella", dvs. å la dyrene drikke i elva.
Golden retriever
Golden retriever tilhører de britiske retrieverne og er den mest populære retrieveren, i 2022 ble det registrert 1066 valper.
Det har på 18- og 1900-tallet versert mange historier om opprinnelsen til golden retrieveren. I 1952 kom oppklaringen i en artikkel i det engelske bladet County Life.
Lord Tweedmouth er mannen bak rasen, og han startet sitt avlsarbeid på 1860-tallet. I 1865 kjøpte han en gul retriever hannhund. Noen år senere paret han denne med en tweed water spaniel. Tweed water spaniel er beskrevet som en liten leverfarget retrieverlignende hund med krøllete pels. Resultatet ble fire valper med gylden, kraftig og bølgete pels.
Fotografier viser at disse har en typelikhet med våre dagers golden retriever. Lorden fortsatte sitt avlsarbeid, og han krysset etter hvert inn wavy coated retriever, rød setter, og visstnok en sandfarget blodhund.
Golden retriever ble først anerkjent som rase av den Engelske Kennel Club i 1913. Til da hadde den gått under betegnelsen flatcoated retriever og var bare adskilt fra den i farge. Samme år ble The Golden Retriever Club stiftet.
Hannhunder er 56-61 cm og mens tisper er 51-56 cm, Underpelsen er tett og vannavstøtende.
Lynne og væremåte
Golden retriever er en apporterende fuglehund kjent som svært sosial og trivelig hunderase, den er lettlært og kan brukes til mange forskjellige hundesporter.
Sykdommer
Golden retriever er generelt sett en sunn rase med få helseproblemer, men sykdommer som allergi og kreft kan forkomme.
Utvikling av rasen
Golden retriever har over tid utviklet seg i to forskjellige retninger. Foruten den vanligste typen avles det også en variant med større fokus på bruksegenskaper, for eksempel for retrieverjakt, lydighet eller som redningshund. Disse kjennetegnes ofte ved å være lettere bygd, mørk gyllen av farge og mer energiske enn den typiske golden retriever man finner brukt som ren familiehund. Uoffisielt kaller man gjerne de to typene for golden (eller golden retriever av show/utstillingslinjer) og jaktgolden (golden retriever av jaktlinjer).
Noen oppdrettere forsøker en middelvei og avler det de kaller «dual purpose» golden retrievere. Formelt er det imidlertid bare snakk om én type golden retriever - de har alle samme genetiske opphav, de er underlagt samme rasestandard og samtlige registreres som golden retriever hos Norsk Kennel Klub. Selv om man ser to ytterpunkter, avles det renrasede golden retrievere i hele spekteret mellom dem, og hverken farge eller kroppsbygning er noen sikker indikasjon på hvilke bruksegenskaper hunden innehar.
Dyrøya
Dyrøya kan vise til:
José Kléberson
José Kléberson Pereira (født 19. juni 1979 i Uraí) er en brasiliansk fotballspiller som for øyeblikket spiller for Flamengo. Kleberson regnes som en defensiv midtbanespiller og deltok i VM i fotball 2002 med, som til slutt vant turneringen for femte gang. Kléberson har tidligere spilt for Atlético Paranaense, Manchester United og Beşiktaş
Rachel Bilson
Biografi
Rachel Sarah Bilson bodde i Los Angeles i California i USA. Her vokste hun opp med moren, faren og sine eldre brødre. Da Rachel Bilson var rundt syv år gammel ble hun oppmuntret av sine foreldre (som er forfatter, produsent og regissør) til å gå på auditions. Dette førte til at hun fikk sin første filmrolle i The Wring Guys. Siden da har hun opptrådt og vært med i en rekke talent-konkurranser og skoleskuespill.
Da Rachel begynte på Notre Dame High School (her gikk også blant annet Kirsten Dunst og Michelle Trachtenberg), involverte hun seg sterkt i dramaklubben, og i løpet av hennes siste skoleår bestemte hun seg for å fortsette med skuespill. Det var hennes store drøm å bli skuespillerinne. Etter at hun hadde tatt eksamen, fikk hun med én gang en agent og dro på en rekke auditions. Flere år senere fikk hun sin første gjesterolle i 8 Simple Rules For Dating My Teenage Daughter og senere en i Buffy The Vampire Slayer. Etter dette ble Bilson spurt om hun ville gå på audition for den amerikanske tv-serien The O.C. Hun var den aller første som prøvde seg som Summer Roberts, og ble kalt tilbake fire ganger før hun fikk rollen. The O.C. var spådd en lysende suksess allerede før serien hadde premiere og da den endelig kom, i 2003, ble spådommen bekreftet. Bilson har siden den gang ofte blitt omtalt i media og har prydet forsiden av store moteblader som Zink, Stuff, ComsoGirl og YM. Hun var sammen med The O.C.-kollega Adam Brody i tre år. Forholdet tok slutt i desember 2006.
Filmografi
{| border="0"
Lørdag e’det fæst
Lørdag e'det fæst er et musikkalbum utgitt av Sie Gubba i 2002. Albumet var produsert av Simen Eriksrud.
James Whitley Deans Dundas
James Whitley Deans Dundas (født 4. desember 1785, død 3. oktober 1862) var en britisk admiral og First Sea Lord.
Karriere i marinen
James Whitley Deans ble født i 1785 som sønn av Dr. James Deans av Calcutta. Han gikk inn i marinen 19. mars 1799. Etter å ha tjenestegjort seks år i Middelhavet, på Frankrikes vestkyst og i Nordsjøen ble han utpekt av Lord Keith til å bli løytnant på HMS Cambrian. Utnevningen var fra mai 1805 og ett år fremover, etter at han hadde vært flaggkvartermester på Hon i noen uker. George Cranfield Berkeley ble gjort til kommandør 8. oktober 1805. Han ble såret under slaget om København i 1807, og 13. oktober samme år ble han postert og var fortsatt operativ i Østersjøen og Nordsjøen frem til krigsslutt.
Den 2. april 1808 giftet han seg med sin egen kusine Janet, som var eneste datter og arving av Charles Dundas (senere Lord Amesbury). På samme tid tok han etternavnet Dundas. Fra 1815 til 1819 hadde han kommandoen på fregatten HMS Tagus i Middelhavet. Fra 1830 til 1832 var han Sir William Parkers flaggkaptein på HMS Prince Regent. Skipet hadde 120 kanoner og opererte på kysten av Portugal. I perioden 1836 til 1838 hadde han kommandoen på HMS Britannia ved Portsmouth, som flaggkaptein for Sir Philip Durham.
I oktober 1839 ble Dundas nominert til Order of the Bath. Han ble forfremmet til kontreadmiral 23. november 1841. I noen måneder av 1841 og også i 1850 hadde han plass i Admiralitet, det øverste råd for Royal Navy.
I januar 1852 ble han utpekt som kommandør for den britiske middelhavsflåten. Han ble forfremmet til viseadmiral 17. desember 1852. Han var fortsatt i Middelhavet da Krimkrigen brøt ut i 1854. Sommeren og høsten det året hadde han den operative kommandoen for den britiske marinen, deriblant troppetransport til Krim, støtteoperasjoner for de allierte i slaget ved Alma, samt involveringen av kystfortene under beleiringen av Sevastopol 17. oktober. Dundas disposisjoner i forbindelse med dette bombeangrepet har blitt kraftig kritisert, og ifølge The Times' korrespondent har mange historieforfattere gjenfortalt myten om leiren hvor man drev rundt i uvitenhet om alle detaljer og bekymringer den ledende offiser måtte ha. På samme tidspunkt er det vanskelig å utelukke at Dundas – til tross for sine utpregede manerer og ridderlige mot – var moden både aldersmessig og konstitusjonelt, og at han hadde det riktige fokus som situasjonen krevde.
Etter å ha stått den påkrevde tjenestetid ble han i januar 1855 etterfulgt av sin nestkommanderende Sir Edmund Lyons (senere Lord Lyons) og returnerte til England. Den 5. juli samme år ble han nominert til Order of the Bath, og hans innsats ble anerkjent av de britiske allierte med storkors av Æreslegionen og Mecidi-ordenen av første klasse. Han ble forfremmet til admirals grad 8. desember 1857, men hadde ingen militær tjeneste frem til han døde 3. oktober 1862.
Familie
Dundas' første kone døde i april 1846. I august året etter giftet han seg med Lady Emily Moreton, datter av Thomas Reynolds Moreton, jarl av Ducie. Hun var også yngre søster av Lady Charlotte Moreton, som i 1834 hadde giftet seg med Admiral Berkeley. Gjennom sin første kone fikk Dundas en livslang interesse i store eiendommer i Flintshire og Berkshire som han ved sin død etterlot til sin sønnesønn Mr. Charles Amesbury Deans Dundas. Sønnen Charles Whitley Deans Dundas døde allerede i 1856. Dundas ble også innvalgt til parlamentet i Greenwich.
Finnur Jónsson
Finnur Jónsson (født 1858 i Akureyri på Island, død 1934) var en islandsk språk- og litteraturforsker, professor i nordisk filologi i København 1898–1928. Finnur hadde en omfattende vitenskapelig produksjon, dette omfatter blant annet arbeidet om Den oldnorske og oldislandske litteraturs historie (3 bd. 1894–1902, ny utg. 1920–1924), og den samlede utgave av skaldekvadene, Den norsk-islandske skjaldedigtning (1912–1915).
Vitenskapelig karriere
Finnur Jónsson ble student fra Reykjavíks latinskole i 1878 og ble filologi kandidat i København i 1884. Han disputerte for doktorgraden i 1885 med en avhandling om Kritiske studier over det ældste norske og islandske skjaldekvad. Finnur ble privatdosent samme år, lønnet dosent i 1887 og professor i nordisk filologi i 1889. Alt som student hadde han utgitt en kritisk utgave av Heimskringla i 4 bind, samt Egils saga, Landnåmaboken, begge Eddaene, Íslendingabók, Kongespeilet, Hauksbók og et utvalg Rímur. I 1921 ble han æresdoktor ved Háskóli Íslands. I 1931 ga Finnur Jónsson ut en ny og omarbeidet utgave av Sveinbjörn Egilssons Lexicon poeticum. I tillegg til større avhandlinger skrev han artikler i vitenskapelige tidsskrifter som Aarbøger for nordisk Oldkyndighed og Historie, Arkiv for nordisk filologi og Tímarit Hins íslenzka bókmentafélags. Finnur testamenterte sin store bok- og manuskriptsamling til Háskóli Íslands.
Eddadiktenes opprinnelse
Som litteraturforsker og mytolog hadde Finnur Jónsson en viss konservativ holdning. Særlig motsatte han seg Sophus Bugges teorier om anglosaksisk og irsk innflytelse på den norrøne kulturen. Han innrømmet fremmed påvirkning, men mente at den var eldre og kom fra sør og ikke vest. I spørsmål om eddadiktenes opprinnelse mente han at de i all hovedsak hadde sitt opphav i Norge, men møtte motstand fra Bugge og Björn M. Ólsen, som mente at de hadde sin opphav på Island.
Tigrinja-tigré
Etiopias statsminister til 2012, Meles Zenawi, og hans parti TPLF har sin basis i denne folkegruppen.
Mikhail Aleksandrovitsj av Russland
Mikhail Aleksandrovitsj Romanov av Russland (russisk: Михаи́л Александрович Рома́нов) (født i St. Petersburg, død natten til 13. juni 1918 i Perm i Ural) var en russisk storfyrste som var den yngste broren til tsar Nikolaj II av Russland. Nikolaj abdiserte til fordel for sin sønn Aleksej, for hvem Mikhail skulle være regent. Han valgte dog å utsette det. Det sies at han og hans engelske sekretær, Nicholas Johnson, ble skutt og drept mens de oppholdt seg i Perm.
Ulla Winblad
Hun er en av Bellmans mest kjente figurer og er nymfe og prestinne ved Bacchi Tempel. Hun opptrer først i Bacchi Ordenskapitel, der hun er nymfenes anfører og uttrykker seg i alexandriner. I Fredmans epistlar er hun mer fåmælt og har bare tre replikker. Navnet Ulla Winblad er konstruert av lån fra Kiellströms venninne, Ulrika Ek kalt Ulla, og etternavnet til Kiellströms stemor.
Sven Stolpe skrev at «Det märkliga, ja kanske helt unika, med hennes gestalt är att hon både är den vulgära, naturalistiskt tecknade skökan och den bellmanska rokokkons obestridda, av alla dyrkande skönhetsdrottning».
«Ulla Winbladh» har siden 1950-tallet også vært navn på et vertshus på Djurgården.
Tempelet i Uppsala
«Tempelet i Uppsala» var en antatt tempelbygning i Gamle Uppsala, som kan ha vært den svenske åsatroens sentralhelligdom. Kunnskap om tempelets eventuelle eksistens er basert på en passus hos Adam av Bremen, anno ca. 1076: Dette folket har et berømt tempel som kalles Uppsala, og som ligger nær Sigtuna..
Chapelle Expiatoire
Chapelle expiatoire er et kapell i Paris, tilegnet Ludvig XVI og Marie Antoinette. Kapellet ligger til Rue Pasquier i Paris' åttende arrondissement. Arkitekten Pierre Francois Leonard Fontaine fant inspirasjon i Pantheon i Roma.
Kapellet ble oppført i 1826 på den tidligere Cimetière de la Madeleine, der Ludvig XVI og Marie Antoinette ble gravlagt etter at de ble henrettet. I 1815 ble de flyttet og begravet i Saint-Denis-basilikaen.
Karasjohka
Karasjohka, eller Karasjokka (nordsamisk: Kárášjohka, finsk: Kaarasjoki), er ei elv og et vassdrag i Karasjok og Kautokeino kommuner i Finnmark. Elva, som er en av de største i Finnmark, er 166,15 km lang, og har et nedbørfelt på 5 059,57 km², det 13. største i Norge. Middelvannføringen ved munningen er 56,62 m³/s.
Den har utspring fra området ved fjellet Rávdovárri i Kautokeino, like ved grensa mot Finland. Derfra renner den mot nord og senere nordøst. De største sideelvene er Bávttajohka fra sør og Iešjohka fra vest. Etter samløpet med Iešjohka renner den forbi tettstedet Karasjok i store slynger mellom høye sandmæler. 12 km øst for Karasjok renner den sammen med Anarjohka og danner elva Tana.
Guy Delisle
Guy Delisle (født 19. januar 1966) er en canadisk tegneserieskaper og animatør. Han er mest kjent for tegneseriebøkene Shenzhen, Pyongyang og Jerusalem.
Delisle er utdannet animatør, og har jobbet for flere animasjonsstudioer. Gjennom denne jobben oppholdt han seg i perioder i Shenzhen i Kina i Pyongyang i Nord-Korea. Disse oppholdene har han senere skildret i tegneserieform.
Shenzhen kom ut i 2000 og Pyongyang i 2003. Begge er oversatt til flere språk etter at de kom ut. I 2007 gav han ut en tredje reiseskildring fra Asia, denne gangen Chroniques Birmanes som er en skildring av Burma, der han var med sin kone Nadége som jobbet for Leger uten grenser. Senere ble han med Nadége til Israel og Palestina, og ga i etterkant ut boken Opptegnelser fra Jerusalem i 2011.
Jørundland kraftverk
Jørundland kraftverk er et vannkraftverk i Åmli kommune i Agder.
Kraftverket utnytter et fall i elva Gjøv på 282 meter, fra reguleringsmagasinet Nesvatn i Fyresdal kommune.
Kraftverket er en del av Arendalsvassdraget, og eies av Å Energi. Produksjonen startet i 1970.
New England Revolution
New England Revolution er en fotballklubb som deles av Boston, Massachusetts og Providence, Rhode Island. Laget spiller i Major League Soccer (MLS), og eies av Robert Kraft, som også eier NFL-klubben New England Patriots.
New England Revolution har aldri vunnet en større tittel, selv om de har vært nære to ganger – i 2001 kom de til finalen i US Open Cup og i 2002 nådde de finalen i MLS-cupen. Begge gangene tapte de for Los Angeles Galaxy. I 2003 deltok de i CONCACAF Champions Cup, men gikk ut i første runde.
Chambers County (Alabama)
Chambers County er et fylke i den amerikanske delstaten Alabama. Det ligger øst i staten og grenser mot Randolph County i nord, Lee County i sør og mot Tallapoosa County i vest. Det har også grense mot delstaten Georgia i øst.
Chambers Countys totale areal er 1 562 km² hvorav 15 km² er vann. I 2000 hadde fylket 36 583 innbyggere. Administrasjonssenteret ligger i byen Lafayette.
Fylket ble etablert i 1832 og har fått sitt navn etter senator Henry C. Chambers.
Kamerun under Sommer-OL 2012
Kamerun deltok i Sommer-OL 2012 i London som ble arrangert i perioden 27. juli til 12. august 2012. Trettitre utøvere deltok i ni sporter, blant annet i fotball for damer. Det var 13. gangen Kamerun deltok i et sommer-OL, de vant en medalje. Bryteren Annabelle Ali var landets flaggbærer under åpningsseremonien.
30px|alt=|link= Friidrett
Følgende friidrettsutøvere har klart kvalifikasjonskravene: